Last Christmas. „Last Christmas“ („Soʻnggi Mavlud“) Wham! ingliz pop guruhi ijro etgan qoʻshiqdir. 1984-yilning dekabrida chiqarilgan. Qoʻshiq matnini George Michael yozgan. Shu kungacha koʻplab xonandalar tomonidan kaver qilingan. „Last Christmas“ qoʻshigʻi Birlashgan Qirollik singllar chartida ketma-ket besh hafta davomida ikkinchi pogʻonani egallab turgan. Daniya, Germaniya, Sloveniya va Shvetsiya singllar chartlarida birinchi pogʻonani egallagan. Avstraliya, AQSh va Irlandiya singllar chartlarida esa yuqori oʻntalik safidan oʻrin egallagan.